**Un far în noapte**

*Ileana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cum spulberau armatele de gânduri

cărările celui rămas pe drumuri!

Cu trupul obosit, spre nicăieri

abia mergea, părea plecat de ieri.

Picioarele obosite au uitat

de destinația ce-o aveau de urmat.

Cohortele de vânturi nu-l lăsau

să-și ducă mai departe drumul. Revărsau

peste firavul trup bătăi de bici

mușcând din carne cu dinți ascuțiți

și în urechi, strigându-i în timpane

îi răsunau bătăile dușmane

din cerul care îl privea mirat

că încă merge și n-a renunțat.

Și undeva, în noapte, așteptând

la pândă, moartea cu-n stomac flămând...

Golită de orice sentiment privea

fragmentul ce a rămas din om. Strivea

privirea ei, sticlând în noapte.

Inexplicabil, omul, mai departe

își târșea pașii parcă prinși în gumă

tot căutând lumina prin furtună.

Talazurile nopții, înghițeau

speranța lui că, undeva, un far,

un licăr de lumină, cât de mic

îi va străpunge bezna. Dar, nimic...

Doar inima, bătând la el în piept,

nu renunța și scânteia încet!

Și picura puțin câte puțin

lumina, ca să își găsească drum.

Inima lui, un far aprins în noapte,

îi dădea aripi, purtându-l mai departe!